Referat foreldremøte 18.09.19

Litt generell informasjon

* Vi snakket litt om at vi synes tilvenningen av de nye barna har gått bra. Noen har selvfølgelig tatt litt lengre tid enn med andre. Men vi er godt fornøyd med barnegruppen vi har fått inn og gleder oss til å bli bedre kjent med dem.
* Månedsplan og månedsbrev kommer hver måned.
* Vi er heldige at vi annenhver mandag er så heldige at vi skal få bruke turnhallen. Fra våres avdeling er det i første omgang 2 og 3 åringene som skal gå.
* Åpningstiden til barnehagen er 07:30-16:30 dvs at dørene åpnes 07:30 og låses 16:30. Vi ber dere om å respektere åpningstiden som også er personalets arbeidstid. Vi har allikevel forståelse for at det kan skje uforutsette ting og ønsker da beskjed hvis det har oppstått noe som gjør at dere muligens blir forsinket.
* Hvis barnet deres ikke kommer i barnehagen ønsker vi å få beskjed om dette innen 09:30
* Vi er opptatt av å ta imot både barn og foreldre på en god måte. På morgningen vil dere bli ønsket velkommen av enten tidligvakt eller mellomvakt. Dere må ikke være redde for å gi oss litt informasjon som dere tror vi kan ha nytte av angående barnet sin dagsform.
* Vi ønsker å snakke med dere alle foreldre når dere henter men av og til rekker vi ikke å snakke med alle sammen, ta derfor en titt på tavlen der skrive vi litt om hva som har skjedd i løpet av dagen.
* Gi også beskjed dersom andre skal hente barnet.
* Vi vil også minne dere på om at det ikke er lov til å kjøre inn og parkere utenfor barnehagen. Ved parkeringsplassen vises det et skilt om at det er innkjøring forbudt til barnehagen. Vi får en del klager på dette.
* Vi spiser frokost klokken 08:30-09:00 og ber dere respektere dette, hvis dere ønsker at barnet skal spise frokost sammen med oss, ber vi dere levere før dette tidspunktet. Vi har dessverre ikke mulighet til å komme ut å ta imot barnet deres, og når dere kommer midt i frokosten skaper det uro blant barna som sitter og spiser. Og for noen barn som kommer kan også dette bli feil da de er vandt med å få leke litt før de skal spise.
* Turdag kommer vi til å ha på torsdager og ber at dere leverer innen 09:30 Sikkerhet under tur
* Vi har gode rutiner for sikkerhet på tur. Liste over barna medfølger alltid, samt mobiltelefon. Vi gir beskjed til andre avd. hvor vi går, førstehjelpsutstyr medbringes og refleksvester tas alltid på barna. Barna telles kontinuerlig.
* Vi er ute uansett vær, noen ganger vi lenge ute mens andre ganger ikke fullt så lenge.
* På Mosvannet vil vi prøve å dele barna inn i grupper kontinuerlig. Vi ber dere likevel ha forståelse dersom planer blir endret og grupper skulle bli utsatt for andre aktiviteter.
* Vi vil be dere om at dere tar med hjem det av uteklær som har vært i bruk i løpet av uken til vask hver fredag.
* Regntøy henger ute i grovgarderoben mens dressene henger inne.
* Husk og sjekk strikk under dress og regntøy jevnlig.
* Når det gjelder votter anbefaler vi bomullsvotter med tommel. Dette er lettere for barn å ha på seg.
* Husk å abonner på hjemmesiden, her blir det lagt ut bilder, månedsbrev/plan og en del informasjon fra ledelsen og om viktig ting som skal skje.
* Vi er opptatt av at måltidene er pedagogiske. Vi ønsker å ha gode samtaler rundt måltidet, noe av det vi gjør for at barna skal få gode språkopplevelser er at vi benevner hva vi smører på brødskiven til barnet.
* I november vil brukerundersøkelsen bli sendt ut på mail. Dette er en undersøkelses om hvordan dere opplever barnets trivsel i barnehagen og litt om barnehagen generelt.
* Når barna har bursdag i barnehagen, er det vi som står for det som blir servert. Det kan enten være fruktsalat smoothie eller noe annet som er sunt og godt.
* Vi har også noe som heter superklubb, her er det toåringene på huset som kommer sammen og skal bli bedre kjent med hverandre.
* Fotograf kommer alltid hver vår i barnehagen. Dere som foreldre vil få informasjon om dette i forkant.

Sykdom:

* Husk at ved oppkast/diare skal barnet holdes hjemme 48 timer etter siste symptom.
* Når det gjelder feber, ser vi på allmenntilstanden til barnet merker vi at barnet ikke har noe særlig utbytte av å være i barnehagen vil vi ta en telefon til en av dere foreldre. Dere må selv ta avgjørelsen på om dere ønsker å hente barnet, men håper dere respekterer avgjørelsen som vi har tatt.

Merking av klær:

* Vi ber om forståelse når klær savnes og vi ikke finner det umiddelbart. Barna syntes selv det er spennende å prøve ut hverandre sine sko. Selv om personalet gjør sitt beste i å være oppmerksomme på dette, kan det raskt skje at en liten tøffel gjemmer seg bort. Yttertøy, sko og tøfler anbefales å merkes, samt annet tøy om dere har mulighet. Sjekk alltid i tørkeskap og yttergarderobe om det er noe dere ikke finner. Lapp blir hengt opp ved mangel på tøy, men sjekk selv. Det er også fort gjort av vi i personalet kan henge ting på feil plass, så gjerne ta en kikk på plassene rundt hvis dere savner noe.

Stellsituasjon

* Vi bruker tid på barnet – er et viktig utgangspunkt for oss! Notering av bleieskift/toalettbesøk blir notert på listen inn til badet. Dersom skift eller bleier trengs, blir dette hengt opp som en liten huskelapp på barnets plass.

Brannforskrifter/rutiner

* Vi har gode rutiner for hvordan vi skal evakuere barn og personal, dersom brannalarmen går. Om dere foreldre skulle hente eller bringe i et tidsrom hvor brannalarmen skulle inntreffe, samles vi på fotballbanen utenfor barnehagen.

Skademelding, når skrives dette?

* Dette vurderes ut fra hvert enkelt tilfelle, men skrives spesifikt dersom barnet har pådratt seg skader av større omfang som kan involverer; punktering av hud ved eksempelvis bitt, hodeskader, ansiktsskader, brudd, kuttskader, brannskader eller lignende. Dersom personal er usikkert, kan det be andre kollegaer eller virksomhetsleder om vurdering. Synergi.

Foreldresamtale

* Vi tilbyr to foreldresamtaler i året en på høsten (november) og en på våren (april/mai)

Ferie

* I løpet av barnehageåret må barna ta ut minst fire uker ferie. Tre av disse ukene skal tas sammenhengende i forbindelse med sommerferien. Den siste uken er de fem planleggingsdagene som barnehagen har i løpet av året.

Kommunen sine fokusområder

* Språkompetanse – til rettelagte aktiviteter for å stimulere språkutviklingen
* Relasjonskompetanse - Stavanger-barnehagen har en felles kvalitetsplattform som er gjeldende for barnehagene i Stavanger. Ansatte i barnehagen skal være kompetente voksne som sikrer at barnet blir sett og møtt hver dag. Vi må imøtekomme behov og bidra til mestringsopplevelser.
* Vi skal gjøre hverandre gode, bidra til et utviklende og positivt fellesskap. Dette er områder som skal være gjennomgående for våre opplegg, aktiviteter og samlinger. Mer detaljer om disse områdene vil stå i månedsbrevet. Trygghetssirkelen er her et viktig utgangspunkt.

Prosjektet

I løpet av året komme vi til å ha et prosjekt, som skal vises på sommerfesten vi skal ha på slutten av barnehageåret. Dette året skal Mosvannet ha fokus på kunst, kultur og kreativitet som er et av fagområdene i rammeplanen for barnehager. Samtidig som vi har fokus på dette fagområdet skal vi også være innom de andre fagområdene.

Husk: Snakk godt om barnehagen! Husk at barn lytter og tolker ditt kroppsspråk

Vi gleder oss til et kjekt år og til å bli bedre kjent med barna deres.